Deur die loop van die afgelope 82 jaar het dié universiteitskoor die groot veranderinge in ons samelewing weerspieël en vandag is dit ’n toonbeeld van die vermoë wat musiek het om diversiteit oor alle grense heen te laat harmonieer. Ná hul deelname aan die Wêreldkoorspele in Riga in Latvia in Julie 2017, was die US Koor vir die vyfde agtereenvolgende jaar nommereen op Interkultur se ranglys van 1 000 internasionale kore. Moenie hierdie kans om die beste koor in die wêreld te hoor, mis nie!